<::рус>  источник: Алфавит Духовный, оцифровка Александра Акимова

<::лат>  http://www.spiritalph.narod.ru/

<::слав>

Ча'сть в~

Глава` тре'тiя

W= _е='же не горди'тися ни _е=ди'ною ве'щiю въ вjь'цjь 
се'мъ.

Не бу'ди го'рдъ и= велича'въ, да не о_у=подо'бишися 
бjьсw'мъ, не возноси'ся ср\дцемъ, да не сравне'нъ съ ни'ми 
бу'деши: но бу'ди кро'токъ и= смире'нъ, да w\т гд\са сама'гw 
возвыше'нъ бу'деши, и= а='гг~лwмъ соедини'шися. На кого' бо 
воззрю`, но на кро'ткаго, смире'ннаго и= трепе'щущаго мои'хъ 
слове'съ, гл~етъ гд\сь; си'мъ бо то'чiю наипа'че ра'зни 
су'ть бjь'сове w\т а='гг~лwвъ, си'мъ и= w\т бг~а w\тпадо'ша, 
_е='же не пребы'ти и=`мъ смир_е'ннымъ, и= благопокори^вымъ: 
ничто'же бо та'кw, не то'чiю о_у= бг~а, но и= о_у= 
человjь^къ ме'рзостно _е='сть, jа='коже возвыше'нiе и= 
горды'ня: ниже` си'це что` любе'зно и= прiя'тно, jа='коже 
кро'тость и= смире'нiе.

[в~] Смире'нный и= кро'ткiй всегда` _е='сть ми'ренъ, 
гордели'въ же и= велича'въ всегда` _е='сть мяте'женъ и= 
смуще'нъ. Гд\сь наставля'етъ крw'ткiя на су'дъ, и= науча'етъ 
смир_е'нныя пут_е'мъ свои^мъ, глаго'летъ пр\оро'къ 
(_Псало'мъ к~д). Го'рдыхъ расточа'етъ гд\сь мы'слiю ср\дца, 
смире'нныхъ же и= _е=диномы'сленныхъ вселя'етъ въ до'мъ 
своея` бл~года'ти. Благопокорли'въ бу'ди, да о_у=подо'бишися 
а='гг~лwмъ. не горди'ся и= над\ъ ма'лымъ ки'мъ, да не и= 
са'мъ w\т бг~а w\тринове'нъ бу'деши: не возвыша'йся ни 
_е=ди'ною ве'щiю, да не ни'зу попо'лзшися вся^ sла^я 
постра'ждеши. Паде'тъ бо го'рдый и= сокруши'тся, и= не 
бу'детъ возставля'яй _е=го`, глаго'летъ пр\оро'къ (I=ерем. 
гл\ва и~). Не ходи` въ вели'кихъ, ниже` въ ди'вныхъ па'че 
тебе`, да не w\т бг~а о_у=стра'ншися, въ сjь'техъ лови'теля 
врага` w=ста'неши (_Псало'мъ р~л).

[г~] W\т безу'мiя и= душе'вныя слjьпоты` ражда'ется 
горды'ня: w\т ра'зума же и= позна'нiя смире'нiе. А='ще бы 
себе` и='стиннw позна'лъ _е=си`, не бы` гордели'въ бы'лъ 
_е=си`: и= а='ще себе` и='стиннw позна'еши, горди'тися не 
бу'деши: но поне'же _е=ще` себе` до'брjь не зна'еши, ниже`, 
jа='кw подоба'етъ, разумjь'еши. Сегw` ра'ди и= ма'лою 
ве'щiю, и=ли` па'че w= ничесо'мже безслове'снw горди'шися: 
но о_у='бw позна'й себе`, го'рдъ и= высокоу'менъ сы'й: гд\сь 
бо гw'рдымъ проти'вится, смир_е'ннымъ же дае'тъ бл~года'ть, 
глаго'летъ соломw'нъ (При'т. гл\ва г~). Прiе'млетъ крw'ткiя 
гд\сь, смиря'етъ же грjь^шныя гw'рдыя до земли`: возно'ситъ 
смир_е'нныя, снижа'етъ же гw'рдыя: прiе'млетъ смире'ннагw и= 
ма^лая, w\тмета'етъ же го'рдагw и= вели^кая: прiя'тъ мытаря` 
смире'ннагw _е=ди'но воздыха'нiе, фарiсе'а же го'рдагw 
мнw'гiя добродjь'т_ели w\тве'рже. Лу'чше грjь'шникъ смире'нъ 
пред\ъ бг~омъ, не'же пра'ведникъ гордели'въ: ме'рзокъ бо 
_е='сть пред\ъ бг~омъ вся'къ высокосе'рдый, глаго'летъ 
соломw'нъ (При'т. гл\ва s~_i).

[д~] Вездjь` бг~ъ w\тме'щетъ гw'рдыя, прiе'млетъ же 
крw'ткiя: низлага'етъ си^льныя со престw'лъ и= возно'ситъ 
смир_е'нныя: а='лчущыя и=сполня'етъ бла^гъ, и= богатя'щыяся 
w\тпуща'етъ тщы`. И=збра` гд\сь смир_е'нныя а=п\слы, гw'рдыя 
же w\тве'рже фарiсе'и: w\три'ну прему'дрыя фiлосо'фы, 
и=збра' же препрw'стыя ры'бари: w\тве'рже благорw'дныя и= 
вели'кiя кня'зи, и=збра' же смир_е'нныя, i=w'сифа 
древодjь'ля, и= прест~у'ю дв~у мт~рь о_у=бо'гую. тjь'мже w= 
прароди'тельномъ бл~горо'дiи никто'же горди'ся, вjь'дя, 
jа='кw вси` _е=ди'наго и='мамы по бз~jь пра'_оц~а а=да'ма, 
пра'хъ же и= пе'пелъ наслjь'дiе на'ше. w\т земли' бо взя'ти 
_е=смы`, въ зе'млю же па'ки по'йдемъ. Не возно'симся 
_е=ди'нъ на друга'го: всjь'хъ бо на'съ земля` ра'внjь 
сравни'тъ, и= кому'ждо да'стъ о_у=ча'стiе свое`.

[_е~] А='ще и= старjь'йшина _е=си` са'номъ, не бу'ди 
го'рдъ, да не и= повину'ющихся тебjь` горды'ни и= дме'нiю 
научи'ши: како'въ бо ста'рjьй _е='сть, такови` и= 
повину'ющiися бы'ти w=быко'ша. Старjь'йшiй па'че всjь'хъ 
чл~вjь^къ, па'че же всея` тва'ри, гд\сь, _о='бразъ тебjь` 
собо'ю смире'нiя показа`: прiе'мъ ле'нтiонъ, но'ги 
о_у=ченикw'мъ о_у=мы` (I=wа'н. за\ч м~д). зра'къ раба` 
прiи'мъ, смири'лъ себе`, бы'сть послушли'въ да'же до 
сме'рти, сме'рти же кре'стныя (Фiлiп. за\ч с~м), jа='кw да 
и= мы` такова` _е=го` зря'ще смиря'емся. Не горди'ся ни 
_е=ди'ною ве'щiю въ мi'рjь се'мъ: вся^ бо здjь` w=ста'нутъ, 
вся^ въ пра'хъ и= пе'пелъ премjьня'тся, ты' же та'мw са'мъ 
_е=ди'нъ по'йдеши, и=дjь'же зрjь'ти не бу'дутъ на са'ны и= 
вели^чества, но ко'ждо по дjьлw'мъ свои'мъ w\т гд\са 
воспрiи'метъ.

[s~] Да не возно'сишися вре'меннымъ са'на почте'нiемъ 
вре'мененъ бо _е='сть: ниже` да горди'шися старjь'йшинства 
вели'чествомъ, и=змjьня'емо бо _е='сть. не w\те'млетъ са'нъ 
_е=стества`, ниже` и=змjьня'етъ старjь'йшинство 
человjь'чества: и= старjь'йшiй бо то'йжде человjь'къ, 
jа='коже и= про'чiи: та'яжде тля` и= пе'пелъ, jа='коже и= 
и=нi'и. Ничто'же вя'щше и='мать старjь'йшiй па'че 
малjь'йшагw, то'чiю вре'менное са'номъ почте'нiе. Сегw` 
ра'ди сла'ва твоя` и= по'честь старjь'йшинства да не 
прилага'етъ ти` велича'нiя и= горды'ни: но па'че да sjьлw` 
смиря'етъ тя`: _е=ли'кw бо, рече`, вели'къ _е=си`, толи'кw 
смиря'йся, да w=бря'щеши пред\ъ гд\семъ бл~года'ть, 
глаго'летъ сiра'хъ (Сiра\х. гл\ва г~). дана` тебjь` _е='сть 
до вре'мене сiя` по'честь ра'ди и=справле'нiя и=нjь'хъ, и= 
чи'на _о=бы'чнагw человjь'ческагw, а= не jа='кw да си'мъ 
возно'сишися, и= велича'ешися. Нjь'сть о_у='бw w= чесо'мъ 
воздыма'тися старjь'йшинствомъ: вся'ка бо ве'щь су'щая 
и=змjьня'ющаяся _е='сть: _е='сть бо су'щая, jа='кw не 
су'щая, быва'ющая, jа='кw не быва'ющая.

[з~] Не ту'не да'нный ти` _е='сть са'нъ и= вре'менное 
сегw` мi'ра почита'нiе, но да почита'нiю твоему` и= сла'вjь 
пока'жеши ра^вная во смире'нiи и=справл_е'нiя и= 
добродjь'т_ели. Па'мятствуй твоегw` старjь'йшинства 
кончи'ну, и= сла'вы твоея` внеза'пное и=змjьне'нiе, и= 
никогда'же прельсти'шися, ниже` въ почита'нiи и= сла'вjь 
человjь'ческой о_у=пова'нiе свое` полага'ти бу'деши: 
ничто'же бо и='но су'ть сiя^, то'чiю сна` неизвjь'стнjье, и= 
ле'да весе'ннагw преле'стнjье. не ту'не дре'внiи любому'дрцы 
и=збра'вше старjь'йшину, и= вjьнце'мъ ца'рскимъ вjьнча'юще, 
запаля'ху ле'нъ, и= вы'спрь ме'щуще приглаго'лаху: та'кw 
сла'ва человjь'ча вско'рjь о_у=гаса'етъ, jа='коже ле'нъ къ 
горjь` вы'спрь ве'рженный и= блисну'вшiй, и= а='бiе до'лу 
па'дшiй, и= внеза'пу о_у=га'сшiй.

[и~] Ца'рiе, кня'зи и= велмw'жи да не велича'ются 
свои'мъ вели'чествомъ: ничто'же бо помо'жетъ са'нъ и= 
вели'чество во вре'мя сме'рти: па'че же вя'щшую тяготу` 
сотвори'тъ, да не глаго'летъ кто`, а='зъ _е='смь 
благоро'денъ, се'й же худоро'денъ: а='зъ _е='смь бога'тъ, 
се'й же о_у=бо'гъ: сме'рть бо кого'ждо ра'внjь смири'тъ 
на'съ, и= w\ти'метъ вся'ко ра'знствiе. Во гро'бjь не 
познаю'тся w=бнаж_е'нныя кw'сти, кто` бjь` благоро'денъ, 
и=ли` худоро'денъ, кто` ни'щъ, и=ли` бога'тъ, кто` сла'венъ, 
и=ли` несла'венъ. Сегw` ра'ди да не возно'сится кто` 
сла'вою, сокро'вищемъ, и= ко'имълибо бога'тствомъ: ничто'же 
бо взе'мше, на'зи та'мw вси` по'йдемъ: ничто'же при на'съ 
w=ста'нетъ, то'чiю и=справл_е'нiя на'шя, jа=`же въ житiи` 
се'мъ содjь'яхомъ.

[f~] Почто`, человjь'че, всу'е горди'тися и='маши въ 
тлjь'нной пло'ти; ничто'же бо досто'йно го'рдости и= 
возноше'нiя въ себjь` w=бря'щеши: w\т земли` взя'тъ _е=си`, 
въ зе'млю же па'ки по'йдеши. W\т ничесогw` сотворе'нъ 
_е=си`, ниже` па'ки вjь'си, ка'мw w=брати'шися, и= ку'ю 
ча'сть получи'ши: тjь'мже не горди'ся сла'вою, прехо'дитъ 
бо: ни бога'тствомъ, и=счеза'етъ бо: ни благоро'дiемъ 
плотски'мъ, вси' бо _е=смы` тля` и= пе'пелъ: ни си'лою, ни 
прему'дростiю, ниже` красото'ю пло'ти: нjь'сть бо сiе` w\т 
тебе`: ниже` чи'мъ и='нымъ: ничто'же бо и='маши свое`, но 
вся^ су'ть бж~iя. А='ще бо ра'зумомъ и= прему'дростiю 
горди'тися восхо'щеши, но бг~ъ ю=` даде`: а='ще си'лою и= 
красото'ю пло'ти, но бг~ъ вся^ о_у=стро'и: а='ще и=мjь'нiемъ 
и=ли` бога'тствомъ, но бг~ъ все` дарова`: а='ще 
благоро'дiемъ, но вси` _е=смы` земля` и= пе'пелъ: а='ще 
са'на вели'чествомъ, но бг~ъ _е='сть содержа'й вся^: а='ще 
ко'имъ либо добродjь'тельнымъ и=справле'нiемъ, но бг~ъ 
помо'же, и= о_у=стро'и и= о_у=крjьпи`. Вся^ бж~iя су'ть, а= 
не на'ша: не и='маши чи'мъ взима'тися, ниже` над\ъ и=ны'ми 
горди'тися, но па'че всjь'хъ худjь'йша себе` да вмjьня'еши. 
Бг~у вся^ своя^ привмjьня'й, да съ ни'мъ во все'мъ 
соедине'нъ бу'деши: съ бг~омъ бо вся^ твоя^ бу'дутъ, без\ъ 
бг~а же всегw` чу'ждь _е=си`.

[_i~] Го'рдый не пра'вымъ путе'мъ и= не просты'мъ 
ше'ствуетъ но стро'потнымъ, те'рнiя и= волчца` 
и=спо'лненнымъ. Го'рдiи законопреступова'ху до sjьла`, и= 
w\т зако'на твоегw` о_у=клони'шася, глаго'летъ пр\оро'къ 
(_Псало'мъ ри~_i). Са'мое сiе` и='стое преступле'нiе, и= 
о_у=клоне'нiе w\т зако'на безслове'сное, въ непозна'нiи 
своея` не'мощи, возгордjь'нiе _е='сть. не чре'зъ и='но что` 
та'кw быва'етъ преступле'нiе и= паде'нiе, jа='коже чре'зъ 
горды'ню: ни въ чу'вство чре'зъ и='но что` быва'етъ сицево` 
и=справле'нiе, jа='коже чре'зъ смире'нiе и= простоту`. 
И=дjь'же содjь'яся поде'нiе, та'мw вся^ предвари'ша. 
Горды'ни ра'ди сатанаи'лъ съ нб~се` све'рженъ бы'сть. 
Фарiсе'й вся^ добродjь'т_ели разсы'па. Навуходоно'соръ 
ца'рствiя w\тпаде`, и= со скоты`, jа='кw ско'тъ се'дмь 
лjь'тъ траву` jа=де`: и= ты'сяща ты'сящей пад_е'нiя горды'ни 
ра'ди и=сполне'нiе прiе'млютъ. тjь'мже пребу'ди смире'нъ, да 
бл~года'тiю бж~iею покрыва'емь и= сохраня'емь всегда` 
бу'деши без\ъ вся'кагw поро'ка, и= без\ъ преткнове'нiя 
w=бря'щешися.


